kalixlouiis/myanmar-wikipedia-corpus huggingface dataset:
Good Morning, Good Afternoon စသည့် စကားလုံးများနှင့် မတူသည်မှာ Good Night ကို နှုတ်ခွန်းဆက်စကားအနေဖြင့် အသုံးမပြုခြင်း ဖြစ်သည်။
ကမ္ဘာပေါ်တွင် ပျှမ်းမျှအားဖြင့် ညကာလသည် နေ့ကာလထက် ကြာမြင့်ချိန် တိုတောင်းသည်။
Dusk in Coquitlam, British Columbia, Canada View on the bay of Naples, overlooking Mount Vesuvius at 7:30 pm local solar/standard time ညနေ ဆိုသည်မှာ နေ့တနေ့၏ အချိန်အပိုင်းအခြားတစ်ခု ဖြစ်ကာ၊ နံနက်နှင့် ဆန့်ကျက်ဘက် ဖြစ်သည်။
မွန်းလွဲပိုင်းပြီးဆုံးချိန်မှ ညကာလ စတင်ချိန်အပိုင်းခြားသည် ညနေဖြစ်သည်။
တိကျသည့် ညနေအချိန် အစနှင့်အဆုံးမှာ ယဉ်ကျေးမှု၊ တည်နေရာနှင့် နှစ်အလိုက် ပြောင်းလဲမှုများ ရှိသည်။
ညနေအချိန်၏ တိုတောင်းသည့် အစောပိုင်းအချိန်အပိုင်းအခြားသည် နေဝင်ဆည်းဆာအချိန် ဖြစ်သည်။
နာရီအချိန်များဖြင့် သေချာတိကျစွာ သတ်မှတ်ထားမှု မရှိပေ။
သို့သော်လည်း ညနေအချိန်အား ညနေ ၆ နာရီမှ ညအချိန် (သို့မဟုတ်) အိပ်ချိန်မတိုင်မီဟု များသောအားဖြင့် သတ်မှတ်ထားလေ့ရှိကြသည်။
ညနေတွင် လူအများ အလုပ်ဆင်းကြသည် ဖြစ်ရာ၊ မြို့ကြီးများတွင် ယာဉ်ကြောပိတ်ဆို့မှုများ ဖြစ်လေ့ရှိသည်။
ညနေနှင့် ည အချိန်ကာလ နှစ်ခုကြားတွင် နေဝင်ဆည်းဆာနှင့် နေဝင်ရီတရော ဟူ၍ ရှိသေးသည်။
နေအေးချိန်ဟုလည်း သုံးတတ်ကြသေးသည်။
အဂ္ဂါ အဲလန် ပိုး (၁၈၀၉-၁၈၄၉) သည် အမေရိကန် စာရေးဆရာ၊ စာတည်းနှင့် စာပေဝေဖန်ရေးသမား ဖြစ်သည်။
သူ၏ ကဗျာများ ဝတ္ထုတိုများကြောင့် နာမည်ကြီးသည်။
အမေရိကန်ဖြစ် ဝတ္ထုတိုကို စတင်မိတ်ဆက်သူ ဖြစ်သည်။
စုံထောက်ဝတ္ထုများ၏ ဖခင်ဖြစ်ပြီး သိပ္ပံဆန်းကြယ် ဝတ္ထုများ လူသိများလာအောင် ဆောင်ရွက်ခဲ့သည်။
ထိုခေတ်က စားဝတ်နေရေးအတွက် ငွေကြေးပမာဏအရ မဖြစ်နိုင်သော စာရေးခြင်းအတတ် တခုတည်းနှင့် အသက်မွေးခဲ့သူလည်း ဖြစ်သည်။
အမေရိကန် လျှို့ဝှက်ဆန်းကြယ် စာရေးဆရာများအသင်း (Mystery Writers of America) က ထိုဝတ္ထုမျိုးအတွက် အဂ္ဂါဆု ကို နှစ်စဉ် ပေးနေသည်။
မိုင်းလ်ဒ် () ဟုလူသိများသော Lapassalan Jiravechsoontornkul () သည် ထိုင်းနိုင်ငံသား သရုပ်ဆောင် ၊ မော်ဒယ် တစ်ဦးဖြစ်သည်။
သူမသည် Ugly Duckling : Don't Series တွင် Maewnam အဖြစ်အထူးကျော်ကြားသည်။
မိုင်းလ်ဒ် သည် ထိုင်းနိုင်ငံတွင် ကျော်ကြားသော သရုပ်ဆောင်တစ်ဦးဖြစ်သည်။
. ရုပ်ရှင်ဇာတ်ကား Year Film Role 2013 Jit Sam Pat 3D Gaew 2013 Love Syndrome English 2013 Super Salaryman Bo 2015 Ratijut Tee 6 Fern ရုပ်ရှင်ဇာတ်လမ်းတွဲ Year Series Role Notes 2013 Hormones: The Series|Hormones Mint 2014 Sam Huajai Serm Yaileng Ong 2015 Ugly Duckling (TV series)#Don't|Ugly Duckling Series: Don't Maewnam Netflix 2016 Kiss The Series Sandee Netflix 2016 I See You พยาบาลพิเศษ..เคสพิศวง|I See You New 2017 U-Prince Series Cherrymilk2017Under Her NoseThaenchaiWorkpoint TV 2018 Kiss Me Again Sandee 2018 The Judgement (TV series) Lookkaew Netflix Originals 2018 Happy Birthday Thannam 2019 3 Will Be Free Mew Ads Farmhouse Penny Wafer Roll ကိုးကား ကဏ္ဍ:ထိုင်း အမျိုးသမီး ရုပ်ရှင်သရုပ်ဆောင်များ။
right|300px|The in Vienna during the early afternoon မွန်းလွဲ သည် နေ့တစ်နေ့၏ သတ်မှတ်ထားသည့် အချိန်ကာလတစ်ခု ဖြစ်သည်။
နေ့လယ် ၁၂ နာရီအချိန် သို့မဟုတ် ထမင်းစားချိန်မှ ညနေအချိန် (သို့) ညနေ ၅ (သို့) ၆ နာရီ မတိုင်မီကာလသည် မွန်းလွဲ ဖြစ်သည်။
Oxford English Dictionary, Third Edition (online), entries at afternoon and evening. မွန်းလွဲဆိုသည့် စကားလုံးကို တိုက်ရိုက်ကောက်လျှင် မွန်းတည့်ချိန်ပြီးနောက်ဖြစ်ပေါ်သည့် အချိန်ကိုကိုယ်စားပြုသည်။
ဝေါဟာရ Afternoon ဟူသည့် ဝေါဟာရသည် “after” နှင့် “noon” မှ ဆင်းသက်လာသည်။
ဖြစ်ရပ်များ မွန်းလွဲချိန်သည် နေ၏ အထွတ်အထိပ်သို့ ရောက်ရနေရာမှ အကျဘက်သို့ ရောက်ရှိသည့် ကာလ ဖြစ်သည်။
မွန်းလွဲအချိန်ကာလတွင် နေသည် အနောက်ဘက်ဆီသို့ ကောင်းကင်၏ အလယ်ဗဟိုနေရာမှ အနောက်ဘက်ဆီသို့ ရွေ့လျားသည်။
မွန်းလွဲချိန်၏ နောက်ပိုင်းကာလတွင် နေသည် အထူးတောက်ပပြီး ဖိတ်ဖိတ်တောက်လျက်ရှိသည်။
အဘယ်ကြောင့်ဆိုသော် နေသည် ကောင်းကင်၌ ထောင့်ကျဉ်းတစ်ခုတွင် ကျရောက်နေချိန် ဖြစ်သောကြောင့် ဖြစ်သည်။
စက်မှုဖွံ့ဖြိုးတိုးတက်ပြီးသော နိုင်ငံအများစုတွင် စံသတ်မှတ်ထားသည့် အလုပ်လုပ်ချိန်သည် မနက်ခင်းမှ မွန်းလွဲချိန် နောက်ပိုင်း (သို့မဟုတ်) ညနေခင်းပိုင်းအထိ ဖြစ်သည်။
မနက် ၉ နာရီမှ ညနေ ၅ နာရီ (အချို့နိုင်ငံများတွင် ၆ နာရီ) ဖြစ်သည်။
စာသင်ကျောင်းများသည် မွန်းလွဲပိုင်းအချိန်တွင် ကျောင်းဆင်းလေ့ရှိကြသည်။
ကိုးကား ကဏ္ဍ:နေ့ရက်တစ်ခု၏ အစိတ်အပိုင်းများ။
thumb|Morning, just after sunrise on a farm in Namibia (2014) နံနက် သည် နေထွက်ချိန်မှ နေမွန်းတည့်ချိန်အထိ ကာလကို ခေါ်ဆိုခြင်း ဖြစ်သည်။
နံနက်ခင်းအတွက် မည်သည့်အချိန်တွင် စတင်ပြီး မည်သည့်အချိန်တွင် ပြီးဆုံးသည်နှင့် ပတ်သက်၍ တိကျသည့် အချိန်သတ်မှတ်ထားချက် မရှိပေ။
အဘယ်ကြောင့်ဆိုသော် လူတစ်ဦးတစ်ယောက်၏ ဘဝနေထိုင်မှုပုံစံနှင့် နေ့ခင်းအချိန်များသည် နှစ်အလိုက် ပြောင်းလဲမှုများ ရှိနေသည့်အတွက် ဖြစ်သည်။
သို့သော်လည်း နံနက်သည် နေမွန်းတည့်သည့်အချိန်တွင် ပြီးဆုံးပြီး မွန်းလွဲအချိန် စတင်သည်။
နံနက်ခင်းကို ညသန်းခေါင်အချိန်မှ နေမွန်းတည့်အချိန်၊ နေထွက်ချိန် (နေထွက်ချိန်သည် နှစ်အလိုက် ပြောင်းလဲမှု ရှိသည်။
) မှ နေမွန်းတည့်အချိန်၊ အိပ်ရာထသည့်အချိန်မှ နေမွန်းတည့်အချိန် စသည်ဖြင့် အဓိပ္ပာယ်သတ်မှတ်နိုင်သည်။
Learner's Dictionary ရုပ်ပုံများ ကိုးကား Category:နေ့ရက်တစ်ခု၏ အစိတ်အပိုင်းများ။
ကျောက်ဘီလူးရွာ()"Burma 1:250,000 topographic map, Series U542, NE 47-14, Moulmein" U.S. Army May Service, December 1959 သည် ကြာအင်းဆိပ်ကြီးမြို့နယ်၊ ကော့ကရိတ်ခရိုင်၊ ကရင်ပြည်နယ်၊ မြန်မာနိုင်ငံတွင် ပါဝင်သည့် ကျေးရွာအုပ်စုရွာကြီးတစ်ရွာဖြစ်သည်။
ကျေးရွာအုပ်စုရွာအဖြင့် ကျေးရွာ(၄) ရွာဖြင့်ဖွဲ့စည်းထားသော ကျောက်ဘီလူးကျေးရွာအုပ်စုသည် (၂၀၁၄) သန်းခေါင်စာရင်းအရ လူဦးရေ ၈၃၅၀ ဦးရှိသည်။
နေထွက်ချိန် (သို့) နေတက်ချိန် သည် နံနက်အချိန်တွင် နေ၏ ရေပြင်ညီမိုးကုတ်စက်ဝိုင်းမှ ထွက်ပေါ်လာသည့် အခိုက်အတန့်ကာလ ဖြစ်သည်။
နေထွက်ချိန်ဆိုသည်မှာ နေရောင်ခြည်သည် မိုးကုတ်စက်ဝင်းကို ဖြတ်သန်းသည့် ဖြစ်စဉ်တစ်ခုလုံးကို ရည်ညွှန်းပြောဆိုခြင်းဖြစ်သည်။
ရုပ်ပုံများ တောင်ဩစတြေးလျပြည်နယ်၊ Moanaမြို့ရှိ အနက်ရောက် နေထွက်ချိန် အုံ့ဆိုင်းနေသောနွေရာသီတွင် နေထွက်ချိန် Mojave Desert ထိုင်ဝမ်နိုင်ငံ၊ ကောင်းရှုံမြို့ ဆိပ်ကမ်းတွင် လှပလွန်းတယ် နေထွက်ချိန် ကိုးကား Category:အချိန်။
ဖြိုးပြည့်စုံ သည် မြန်မာ အမျိုးသား အဆိုတော်နှင့် ဆရာဝန်တစ်ဦး ဖြစ်သည်။
သူသည် မြန်မာနိုင်ငံတွင်း အဆိုပြိုင်ပွဲတစ်ခုဖြစ်သော သံစဉ်များနဲ့ကမ္ဘာ ၂၀၁၀ ခုနှစ် ပြိုင်ပွဲတွင် အနိုင်ရရှိခဲ့ပြီးနောက် နာမည်ရလာခဲ့သည်။
သူ၏ ပထမဆုံးတေးစီးရီးဖြစ်သော မျှော်နိုင်သမျှ ကို ၂၀၁၅ တွင် ဖြန့်ချိခဲ့သည်။
၂၀၁၈ ခုနှစ်တွင် အဆိုတော် အောင်ထက်နှင့် တွဲဖက်၍ ကြယ် တေးစီးရီးကို ဖြန့်ချိခဲ့သည်။
ဖြိုးပြည့်စုံသည် ဆေးတက္ကသိုလ်(၁) ရန်ကုန်တွင် တက်ရောက်သင်ကြားခဲ့သည်။
ဖမ်းဆီးခံရခြင်း ၂၀၁၉ ခုနှစ် အောက်တိုဘာလ ၇ ရက်နေ့တွင် ဖြိုးပြည့်စုံနှင့် အခြားနှစ်ဦးအား မူးယစ်မှုဖြင့် ဖမ်းဆီးထိန်းသိမ်းခံခဲ့ရပြီး နှစ်ရက်အကြာတွင် အထောက်အထားမခိုင်လုံသဖြင့် ပြန်လွှတ်ပေးခဲ့သည်။
ထွက်ရှိပြီး တေးစီးရီးများ မျှော်နိုင်သမျှ (၂၀၁၅) အချစ်များစွာနဲ့ (၂၀၁၇) သင်္ကြန်လေညင်းလုလင် (၂၀၁၈) ကြယ် (၂၀၁၈) (အောင်ထက်နှင့် တွဲဖက်၍) ကိုးကား ပြင်ပလင့်ခ်များ Category:သက်ရှိထင်ရှားပုဂ္ဂိုလ်များ Category:မြန်မာ အမျိုးသား အဆိုတော်များ Category:မြန်မာ ဆရာဝန်များ Category:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)။
နေဝင်ချိန်ပုံများ Mojave Desert နေဝင်ချိန် (သို့) နေကျချိန် သည် နေ၏ ရေပြင်ညီမိုးကုတ်စက်ဝိုင်းမျဉ်း၏ အောက်ကို ကမ္ဘာဂြိုဟ်လည်ပတ်မှုကြောင့် ပျောက်ကွယ်သွားသည့် အခိုက်အတန့်ကာလ ဖြစ်သည်။
နေဝင်ချိန်သည် (၂၄)နာရီတိုင်း တစ်ကြိမ်ဖြစ်ပွား၏ သိုသော ဝင်ရိုးစွန်းဒေသနှင့် ထို့‌အနီး‌ဒေသတွင် အနည်းငယ် ကွဲပြားသည်။
ဖြစ်ပျက်မှု ဆည်းဆာချိန်၏ အဆင့်သုံးဆင့် ဆည်းဆာချိန်သည် နေဝင်ချိန်နှင့် နေထွက်ချိန်ကာလတွင် နေကိုမမြင်ရသောလည် နေရောင်ခြည်တောက်ပသည့် အချိန်ကို ဆိုလိုသည်။
thumb|The spinning Earth lit by the Sun as seen from far above the North Pole. နေဝင်ချိန်သည် နှစ်အလိုက် ပြောင်းလဲမှု ရှိသည်။
ထို့အပြင် ကြည့်ရှုသူ၏ တည်နေရာကို လိုက်၍လည်း အပြောင်းအလဲ ရှိသည်။
ဒေါက်တာညိုထွန်းအောင်(ခေါ်) ဇော်မျိုးသက် သည် အာရက္ခတပ်တော် ၏ ဒုစစ်ဦးစီးချုပ်ဖြစ်သည်။
အာရက္ခတပ်တော် အပတ်စဉ် (၁) သင်တန်းတွင်တက်ရောက်ခဲ့ပြီး ဗိုလ်ချုပ် ထွန်းမြတ်နိုင်နှင့်အတူ အာရက္ခတပ်တော် ကို ဦးဆောင်ကာ ရခိုင်အမျိုးသားများ ရသင့်ရထိုက်သောအခွင့်အရေး၊ အမျိုးသားတန်းတူရေး၊ ကိုယ်ပိုင်ပြဋ္ဌာန်းဆုံးဖြတ်ပိုင်ခွင့်၊ ဂုဏ်သိက္ခာရှိသော ရခိုင့်လူ့ဘောင်တစ်ခုကို ထူထောင်ရန်အတွက် ဦးဆောင်တိုက်ပွဲဝင်နေသူတစ်ဦးလည်းဖြစ်သည်။
နောက်ခံ ဒေါက်တာညိုထွန်းအောင် (ခေါ်) ဇော်မျိုးသက် ကို ရခိုင်ပြည်နယ် ကျောက်ဖြူမြို့တွင် မွေးဖွားခဲ့သည်။
အသက် ၁၈ အရွယ်တွင် ရန်ကုန်မြို့သို့ရောက်ရှိခဲ့ပြီး ဆေးပညာ သင်တန်း တက်ခဲ့သည်။
၂၀၀၉ ခုနှစ်တွင် အာရက္ခတပ်တော် ကို ကချင်ပြည်နယ်၌ စတည်ထောင်ခဲ့ကြသည်။
ကိုးကား ပြင်ပလင့်ခ်များ Category:ရခိုင် တိုင်းရင်းသားများ Category:မြန်မာ စစ်ဖက်ဆိုင်ရာ လူပုဂ္ဂိုလ်များ။
XVideos သည် လိင်မှုဆိုင်ရာ ဗီဒီယိုဝေမျှခြင်း နှင့်ကြည့်ရှုခြင်းဝက်ဘ်ဆိုက်ဖြစ်သည်။
ဝက်ဘ်ဆိုက်ကို Czech ကုမ္ပဏီ WGCZ Holding တွင်မှတ်ပုံတင်ထားသည်။
၂၀၁၉ ခုနှစ်ဧပြီလအထိ ကမ္ဘာပေါ်တွင် ၄၇ ခုမြောက်အများဆုံး ဝက်ဘ်ဆိုက်ဖြစ်သည်။
၂၀၁၂ ခုနှစ်တွင် ကွန်ရက် bandwidth ၏ ၁၅ ပုံ ၁ ပုံနှင့်ညီမျှသော တစ်စက္ကန့်လျှင် terabyte ကျော်စီးဆင်းသည်ဟုခန့်မှန်းရသည်။
WGCZ Holding သည် Bang Bros ဝဘ်ဆိုဒ်ကွန်ယက် ကိုလည်းဖွင့်ထားပြီး Penthouse မဂ္ဂဇင်း နှင့်၎င်းနှင့်ဆက်နွယ်သောပိုင်ဆိုင်မှုများကိုပိုင်ဆိုင်သည်။
ပုံများကိုစုစည်းဖော်ပြပေးသည့်ကွန်ရက်စာမျက်နှာတစ်ခုဖြစ်ပြီးအရွယ်ရောက်ပြီးသူအကြောင်းအရာများအား YouTube နှင့်ယေဘူယျအကြောင်းအရာအတွက်ဆင်တူသည့်နည်းတူရယူနိုင်သည်။
ပရော်ဖက်ရှင်နယ်ဗီဒီယိုများမှဗီဒီယိုကလစ်များသည်အပျော်တမ်းနှင့်အခြားအမျိုးအစားများနှင့်ရောနှောထားသည် ခုနှစ်တွင် XVideos သည် ကမ္ဘာပေါ်တွင်အကြီးဆုံးလိင်မှုဆိုင်ရာဝက်ဘ်ဆိုက်ဖြစ်ပြီးတစ်လလျှင်စာမျက်နှာဘီလီယံ ၁၀၀ ကျော်ကြည့်ရှုသည်။
Fabian Thylmann ၏ပိုင်ရှင် MindGeek , လိင်မှုဆိုင်ရာပြွန်က်ဘ်ဆိုက်များကိုတစ်လက်ဝါးကြီးအုပ်ဖန်တီးနိုင်ရန်အတွက် ၂၀၁၂ ခုနှစ်တွင် XVideos ဝယ်ယူရန်ကြိုးစားခဲ့တယ်။
ပြင်သစ် XVideos ပိုင်ရှင်ကဒေါ်လာ ၂၂၀ မီလျံတန်သောကမ်းလှမ်းမှုကို“ ဝမ်းနည်းပါတယ်၊ Diablo II ကိုသွားကစားရမယ်” ​​ဟုပြောခြင်းဖြင့်ငြင်းပယ် ခဲ့သည်။
၂၀၁၄ ခုနှစ်တွင် XVideos သည်အကြောင်းအရာပေးသူများအား၎င်းတို့၏အကောင့်များမှဗွီဒီယိုများအားဖျက်သိမ်းခွင့်သို့မဟုတ်၎င်းတို့၏အကောင့်များကိုချက်ချင်းပိတ်သိမ်းရန်ကတိပြုရန်အတင်းအကြပ်ကြိုးစားခဲ့သည်။
ဝက်ဘ်ဆိုက်အဆင့်သတ်မှတ်ချက် ၂၀၁၈ ခုနှစ်ဒီဇင်ဘာလအထိ XVideos သည်ကမ္ဘာပေါ်တွင် ၁၀ ခုမြောက်လူကြိုက်အများဆုံးဝက်ဘ်ဆိုက်တစ်ခုဖြစ်သည်။
.ad သည် အင်ဒိုရာနိုင်ငံအတွက် အင်တာနက် နိုင်ငံကုဒ် ထိပ်ဆုံးအဆင့် ဒိုမိန်း ဖြစ်သည်။
300px|Skyline of Taipei, Taiwan during twilight 250px|Midtown Manhattan during civil twilight, demonstrating blue hour ဆည်းဆာချိန် သည် နေရောင်သည် ရေပြင်ညီ၏ အောက်သို့ ရောက်ရှိနေသည့်အချိန်တွင် တိုက်ရိုက်မမြင်နိုင်သည့်အခါမျိုးတွင် လေထုအောက်လွှာတွင် ဖြစ်ပေါ်လာသည့် အရောင်တောက်ပသည့် ဖြစ်အချိန်ကာလ တစ်ခု ဖြစ်သည်။
ဆည်းဆာချိန်သည် လေထုအပေါ်လွှာတွင် နေရောင်ခြည်များကို ပြန့်ကျဲစေပြီး လေထု၏ အောက်လွှာကို တောက်ပစေကာ ဖြစ်ပေါ်လာသည်။
ဆည်းဆာချိန်ဟူသည့် စကားသည် နေရောင်ခြည်တောက်ပသည့် အချိန်ကို မှတ်သားဖော်ပြရန် သုံးနှုန်းသည့် စကား ဖြစ်သည်။
မနက်ဖြန် သည် ယနေ့ (လက်ရှိနေ့) ပြီးနောက် နောက်တစ်နေ့ကို ဆိုလိုသည်။
မနက်ဖြန်သည် အနာဂတ်တွင် ဖြစ်လာမည့် နေ့တစ်နေ့ ဖြစ်သည်။
လေ့လာမှုနှင့် ဘာသာစကား မနက်ဖြန်ဟူသည့် စကားကို ငယ်ရွယ်သည့် ကလေးငယ်တစ်ဦးသည် နားလည်နိုင်မှု မရှိပေ။
ကလေးငယ်တစ်ဦးသည် မနက်ဖြန်ဆိုသည့် အဓိပ္ပာယ်ကို နားလည်ရန်အတွက် ကလေးငယ်တစ်ဦး၏ လေ့လာနိုင်စွမ်းသည့် နှေးကွေးသည့်အတွက် ဖြစ်သည်။
မနက်ဖြန်ဟူသည့် အကြောင်းကို သုံးနှစ်အရွယ်ကလေးငယ်များတွင် နားလည်သည်ကို ရှားပါးစွာ တွေ့နိုင်သည်။
သို့သော် လေးနှစ်အရွယ်ကလေးငယ်များသည် မနက်ဖြန်ကို ကောင်းမွန်စွာ သိရှိနားလည်ပြီ ဖြစ်သည်။
မနေ့ သည် ကုန်လွန်ခဲ့သည့် အချိန်ကာလတစ်ခု ဖြစ်ပြီး ယနေ့မတိုင်မီ တစ်ရက်ကို ဆိုလိုသည်။
လေ့လာမှုနှင့် ဘာသာစကား ကိုးကား Category:အချိန်။
မိတ္တူကူး ဝန်ဆောင်မှု ပေးသူ သည် သူ့ဖောက်သည်များလိုအပ်သည့် မိတ္တူ များနှင့် ဖက်စ် စာရွက်စာတမ်းများကို အဆင်ပြေအောင် ဆောင်ရွက်ကူညီပေးသည်။
စာရွက်စာတမ်းအဟောင်းများကို ကူးယူခြင်းနှင့် ဖိုင်အသစ်များ၏ ရှင်းလင်းသော ကော်ပီများ ပြုလုပ်ရာတွင် မှန်ကန်သော ကိရိယာများရှိရန် လိုအပ်သည်။
မိတ္တူကူးဝန်ဆောင်မှုသည် နာရီပိုင်းအတွင်း ရာနှင့် ထောင်နှင့်ချီသော စာရွက်စာတမ်းများကို မှန်ကန်ကောင်းမွန်သော မိတ္တူကူးစက်နှင့်ကူးပေးနိုင်ရမည်။
ရုံးခန်းရှိ လူတိုင်းတွင် စာရွက်စာတမ်း အမြောက်အမြားကို ဖန်တီးရန်နှင့် ၎င်းစာရွက်စာတမ်းများကို တစ်ခုချင်းစီ ပေးပို့ရန် အချိန်မရှိသောကြောင့် မိတ္တူကူးဝန်ဆောင်မှုများသည် ရုံးများနှင့် စီးပွားရေးလုပ်ငန်းများအတွက် အရေးကြီးသည်။
အချို့စာရွက်စာတမ်းများကို အီးမေးလ်ဖြင့် ပေးပို့နိုင်သည်။
သို့သော် အချို့သောစာရွက်စာတမ်းများကို လက်မှတ်ရေးထိုးခြင်းနှင့် တံဆိပ်ခေါင်းများ၏ အရေးကြီးမှုကြောင့် ဖက်စ် သို့မဟုတ် စာတိုက်မှတစ်ဆင့် ပေးပို့ရန် လိုအပ်သည်။
ထို့အတွက် စာရွက်စာတမ်းအလုပ်ကိစ္စများကို နာရီ သို့မဟုတ် ရက်အနည်းငယ်အတွင်း ပို့နိုင်ရန် ကူညီပေးသော မိတ္တူကူးဝန်ဆောင်မှု ပေါ်ပေါက်လာခဲ့သည်။
သင်၏လုပ်ငန်းသည် စက္ကူဖြင့် နေ့စဉ် အလုပ်လုပ်ကိုင်နေပြီး စာရွက်စာတမ်းများ၊ ဖိုင်များနှင့် လက်စွဲစာစောင်များ ပို့ခြင်းသည် အမြဲတမ်း အရေးတကြီးကိစ္စဖြစ်နေလျှင်၊ သင်သည် မိတ္တူလုပ်ငန်းဝန်ဆောင်မှုကို ငှားရမ်းသင့်သည်။
သင်သည် ၎င်းတို့နှင့် စာချုပ်ချုပ်ဆို လုပ်ကိုင်ရန် လိုကောင်းလိုပေမည်။
သို့သော် ၎င်းသည် သင့်အား အခြားငွေများနှင့် စီးပွားရေးလုပ်ငန်းများကို များစွာသက်သာစေပြီး သင်၏အလုပ်များကို အချိန်မီ ပြီးမြောက်စေနိုင်သည်။
Copier ဝန်ဆောင်မှုပေးသည့် ကုမ္ပဏီများသည် သင်တို့လုပ်ငန်း အဆင်ပြေစွာ လုပ်ကိုင်နိုင်မည့် ဖက်စ်စက်များ၊ မိတ္တူကူးစက်များ၊ စကင်နာများနှင့် ပရင်တာများ စသည့်ရုံးသုံးပစ္စည်းကိရိယာများကို ငှားရမ်းကြသည်။
သင်သည် ဤရုံးသုံးပစ္စည်းများကို မည်သည့်မိတ္တူကူးလုပ်ငန်း ဝန်ဆောင်မှုမှမဆို ဝယ်ယူနိုင်သလို အချိန်တိုင်းမှာ ပြင်ဆင်ဖို့ကိုလည်း ခေါ်ယူနိုင်သည်။
ဤမိတ္တူဝန်ဆောင်မှုပေးသူ အများစုသည်လည်း ၎င်းတို့၏ဖောက်သည်များအတွက် လုံလောက်သော အာမခံကာလပေးသည်။
မိတ္တူ ဝန်ဆောင်မှုပေးသူသည် သူတို့ဖောက်သည်များ၏ အရေးကြီးသော စီးပွားရေးနှင့်ဆိုင်သည့် စာရွက်စာတမ်းအဟောင်းများကို ကော်ပီအသစ်ကူးပေးခြင်းဖြင့် မပျက်စီးစေရန် ကူညီပေးသည်။
မိတ္တူကူးပေးသူသည် ကွန်ပြူတာမှစာရွက်စာတမ်းများကိုလည်း ပုံနှိပ်ပေးသည်။
ရုံးဝန်ထမ်းများသည် ဥပမာအားဖြင့် စာရွက်စာတမ်း ရာပေါင်းများစွာနှင့် ထောင်ပေါင်းများစွာကို ဖန်တီးရန်ကူညီသည်။
Fax စက်ဖြင့် စာရွက်စာတမ်းများ ပေးပို့ခြင်းသည် သူတို့၏လုပ်ငန်းတစ်ခုဖြစ်သည်။
မိတ္တူဝန်ဆောင်မှုလုပ်ငန်းသည် ဖောက်သည်များ၏ စာရွက်စာတမ်းများကို တစ်နိုင်ငံမှ အခြားတစ်နိုင်ငံသို့ အခက်အခဲမရှိ ပေးပို့နိုင်အောင် ကူညီသည်။
သုံးစွဲသူများအနေဖြင့် ၎င်းတို့၏စာရွက်စာတမ်းများကို အီးမေးလ်နှင့် အင်တာနက်မှတဆင့် ပေးပို့နိုင်ပြီး၊ သူတို့၏ကွန်ပျူတာစနစ်တွင် မည်သည့်စာရွက်စာတမ်းကိုမဆို သိမ်းထားနိုင်သည်။
ဗီတာမင် ဒီ သည် အဆီဓာတ်တွင်ပျော်ဝင်နိုင်သော စတီးရွိုက်ဟော်မုန်းတစ်မျိုးဖြစ်ပြီး အူတွင်း ကယ်လစီယမ်၊ မဂ္ဂနီဆီယမ် နှင့် ဖော့စဖိတ်ဓာတ်များ စုပ်ယူမှုကို အားပေးကာ အခြား ဇီဝဗေဒဆိုင်ရာ အကျိုးသက်ရောက်မှုများကိုလည်းဖြစ်ပေါ်စေသည်။
ဗီတာမင် ဒီ အမျိုးပေါင်းများစွာထဲမှ လူတို့တွင် အရေးကြီးဆုံး နှစ်မျိုးမှာ ဗီတာမင် ဒီ၃ (ကိုလီကယ်စီဖရော) နှင့် ဗီတာမင် ဒီ ၂ (အာဂိုကယ်စီဖရော)တို့ဖြစ်ကြသည်။
ဗီတာမင် ဒီ ၏ အဓိက သဘာဝအရင်းအမြစ်မှာ အရေပြား အပေါ်ယံလွှာအတွင်း နေရောင်ခြည် (ခရမ်းလွန်ရောင်ခြည်)၏ ဓာတ်ပြုခြင်းမှ ဖြစ်သည်။
ထို့အပြင် အစားအစာမှလည်း ဗီတာမင် ဒီ ဓာတ်ကို ရရှိနိုင်သည်။
သို့သော် အချို့သော အစားအစာများ (ဥပမာ အဆီများသော ငါးများ၏ အသား)တွင်သာ လုံလောက်သော ဗီတာမင် ဒီ ပါဝင်သည်။
အစားအစာမှ ရသော သို့မဟုတ် အရေပြားတွင် နေရောင်ခြည်၏ ဓာတ်ပြုခြင်းမှ ရသော ဗီတာမင်ဒီသည် ဇီဝဗေဒနည်းအားဖြင့် အသက်မဝင်သေးပေ။
၎င်းအား အသက်ဝင်စေရန် အသည်းနှင့် ကျောက်ကပ် ရှိ အင်ဇိုင်းတစ်မျိုးမှ ပြောင်းလဲပေးရသည်။
နို့တိုက် သတ္တဝါအများစုတွင် ဗီတာမင် ဒီ သည် နေရောင်ခြည်ကိုထိတွေ့ခြင်းဖြင့် အစားအစာမလိုပဲ လုံလောက်သော ပမာဏကို အလွယ်တကူ ရရှိနိုင်သောကြောင့် ပညာရပ်အရ ဗီတာမင်ဟု မသတ်မှတ်ပဲ ဟော်မုန်းတစ်ခုအဖြစ်သာ သတ်မှတ်သည်။
ဗီတာမင် ဒီ သည် ကယ်လစီယမ် မျှခြေထိန်းသိမ်းမှု နှင့် ကယ်လစီယမ် ဇီဝဖြစ်ပျက်မှုတို့တွင် အရေးပါသောအခန်းကဏ္ဍမှ ပါဝင်သည်။
အရိုးပျော့ရောဂါ ခံစားရသော ကလေးငယ်များတွင် ဗီတာမင် ဒီ ချို့တဲ့သည်ကိုတွေ့ရှိရသည်။
အရိုးပျော့ရောဂါနှင့် ကလေးအရိုးပျော့ရောဂါ ခံစားနေရသူများတွင် ဗီတာမင် ဒီ ဖြည့်စွက်စာ ပေးလေ့ရှိသော်လည်း သာမန် လူများတွင်မူ ဗီတာမင် ဒီ ဖြည့်စွက်စာသည် ကျန်းမာရေးအရ အကျိုးသက်ရောက်မှုမရှိပါ။
Chung M, Balk EM, Brendel M, Ip S, Lau J, Lee J, et al. (August 2009). "Vitamin D and calcium: a systematic review of health outcomes". Evidence Report/Technology Assessment (183): 1–420. PMC 4781105. PMID 20629479 ဇီဝအကျိုးကျေးဇူး ဗီတာမင် ဒီ သည် ပစ်မှတ်ဆဲလ်များ၏ နျူးကလီးယရှိ ဗီတာမင် ဒီ လက်ခံပစ္စည်းကို ပေါင်းခြင်းဖြင့် ဇီဝအကျိုးကျေးဇူးများကိုဖြစ်ပေါ်စေသည်။
၎င်းသည် ဗီတာမင် ဒီ လက်ခံပစ္စည်းကို ပေါင်းလိုက်သောအခါ လက်ခံပစ္စည်းက အူတွင်း ကယ်လစီယမ် စုပ်ယူခြင်းကို အားပေးသော ပရိုတင်း၏ မျိုးဗီဇ ခေါ် ဂျီး (Gene) ထုတ်လုပ်မှုကို ထိန်းချုပ်သောပစ္စည်းအနေနှင့် ဆောင်ရွက်သည်။
Bouillon R, Van Cromphaut S, Carmeliet G (February 2003). "Intestinal calcium absorption: Molecular vitamin D mediated mechanisms". Journal of Cellular Biochemistry. 88 (2): 332–9. doi:10.1002/jcb.10360. PMID 12520535. အူ၊အရိုး၊ ကျောက်ကပ်၊ ပါရာသိုင်းရွိုက်ဂလင်း စသည့် အင်္ဂါများတွင် ဗီတာမင် ဒီ လက်ခံပစ္စည်း အသက်ဝင်မှုကြောင့် သွေးတွင်း ကယ်လစီယမ် နှင့် ဖော့စဖိတ်ဓာတ်များ ကိုညီမျှစေပြီး(ပါရာသိုင်းရွိုက်ဟော်မုန်း နှင့် ကယ်လစီတိုနင်ဟော်မုန်းတို့၏အကူအညီဖြင့်) အရိုး၏ ပါဝင်ပစ္စည်းများကိုထိန်းညှိပေးသည်။
ဗီတာမင် ဒီ၏ အရေးအကြီးဆုံး လုပ်ငန်းတစ်ခုမှာ အူတွင်း ကယ်လစီယမ် စုပ်ယူမှုအားကောင်းစေခြင်း၊ အရိုးဆဲလ် (osteoclast) အရေအတွက်တိုးပွားစေခြင်းဖြင့် ကယ်လစီယမ် ထုတ်လွှတ်မှုကို မြှင့်တင်ပေးခြင်း၊ အရိုးဖွဲ့စည်းမှုအတွက် လိုအပ်သော ကယ်လစီယမ် နှင့် ဖော့စဖိတ်တို့ကို ထိန်းညှိပေးခြင်း နှင့် ပါရာသိုင်းရွိုက်ဟော်မုန်း၏ ပုံမှန်လုပ်ဆောင်နိုင်စွမ်းကို အားပေးခြင်းတို့ဖြင့် အရိုးတွင်း ကယ်လစီယမ် မျှခြေကို ထိန်းသိမ်းပေးသည်။
ဗီတာမင် ဒီ ချို့တဲ့ပါက အရိုးတွင်း ပါဝင်ဓာတ်ပစ္စည်းများကို နည်းပါးစေကာ အရိုးသိပ်သည်းဆနည်းပါးခြင်း (အရိုးပွရောဂါ) နှင့် အရိုးကျိုးလွယ်ခြင်းတို့ကိုဖြစ်ပွားစေနိုင်သည်။
ဗီတာမင် ဒီ လွန်ကဲခြင်း ဗီတာမင် ဒီ လွန်ကဲပါက သွေးတွင်း ကယ်လစီယမ်ပါဝင်မှုကို မြင့်တက်စေပြီး ဗီတာမင် ဒီ အဆိပ်သင့်ခြင်းကို ဖြစ်ပေါ်စေနိုင်သည်။
၎င်း၏ ရှေ့ပြေးလက္ခဏာများမှာ ဆီးအလွန်အကျွံသွားခြင်း နှင့် ရေငတ်ခြင်း တို့ဖြစ်သည်။
ဗီတာမင် ဒီ ဓာတ်လွန်ကဲခြင်းကို ကုသမှုမခံယူပါက ကျောက်ကပ်၊အသည်း၊နှလုံး အစရှိသော အင်္ဂါများ၏ တစ်သျှူးများတွင် ကယ်လစီယမ်များ စုပုံကာ နာကျင်ခြင်းနှင့် ၎င်းအင်္ဂါများ ထိခိုက်သည်အထိဖြစ်စေနိုင်သည်။
ဗီတာမင် ဒီ ဓာတ်လွန်ကဲခြင်းကြောင့် ဖြစ်စေသော သွေးတွင်း ကယ်လစီယမ်ဓာတ် မြင့်တက်ခြင်း၏ အဓိကလက္ခဏာရပ်များမှာ ခံတွင်းပျက်ခြင်း၊ပျို့ခြင်း၊အန်ခြင်းတို့ဖြစ်သည်။
ထိုလက္ခဏာများနောက်တွင် ဆီးအလွန်အကျွံသွားခြင်း၊ရေခဏခဏဆာခြင်း၊အားနည်းခြင်း၊ညဘက်အိပ်မပျော်ခြင်း၊ယားယံခြင်းနှင့် နောက်ဆုံး ကျောက်ကပ်အင်္ဂါစနစ် ပျက်စီးခြင်းအထိဖြစ်စေနိုင်သည်။
Vitamin D at Merck Manual of Diagnosis and Therapy Professional Editionထိုမျှသာမက ကလေးငယ်များတွင် ဉာဏ်ရည်ထုံထိုင်းခြင်း၊အရိုးဖွဲ့စည်းကြီးထွားပုံစနစ်မကျခြင်း၊ဝမ်းပျက်ဝမ်းလျှောခြင်း၊ စိတ်ဆတ်ခြင်း၊ကိုယ်အလေးချိန်လျှော့ကျခြင်းနှင့် စိတ်ဓာတ်ကျခြင်းစသော လက္ခဏာများလည်းရှိသည်။
Holick MF (July 2007). "Vitamin D deficiency". The New England Journal of Medicine. 357 (3): 266–81. doi:10.1056/NEJMra070553. PMID 17634462. ဗီတာမင် ဒီ အဆိပ်သင့်ခြင်းကို ဖြည့်စွက်စာစားသုံးခြင်းကိုရပ်တန့်ကာ ဗီတာမင်ဒီ ဝင်ရောက်မှုကို ကန့်သတ်ခြင်းဖြင့် ကုသရသည်။
ကျောက်ကပ်ပျက်စီးခြင်းသည် ပြန်လည်ကောင်းမွန်လာနိုင်သည်။
နေရောင်ခြည်ကို အချိန်ကြာမြင့်စွာ ထိတွေ့မှုကြောင့် ဗီတာမင် ဒီ အဆိပ်သင့်ခြင်းမဖြစ်နိုင်ပါ။
အဘယ်ကြောင့်ဆိုသော် ခန္တာကိုယ်တွင်း လုံလောက်သော ဗီတာမင် ဒီ ပမာဏကိုရရှိပါက အရေပြားက နေရောင်ခြည်မှတစ်ဆင့် ဗီတာမင် ဒီ ထုတ်လုပ်ခြင်းကို ရပ်တန့်လိုက်သောကြောင့်ဖြစ်သည်။
Vieth R (May 1999). "Vitamin D supplementation, 25-hydroxyvitamin D concentrations, and safety" (PDF). The American Journal of Clinical Nutrition. 69 (5): 842–56. doi:10.1093/ajcn/69.5.842. PMID 10232622 ကိုးကား Category:ဗီတာမင်။
သောကြာဦးမောင်ကလေး (၂၄ ဇန်နဝါရီ ၁၉၂၄–၁၇ မေ ၂၀၁၉) သည် မြန်မာ အမျိုးသား စာရေးဆရာနှင့် အယ်ဒီတာ တစ်ဦး ဖြစ်သည်။
ငယ်ဘဝ ညောင်ဦးမြို့နေ သစ်စက်စာရေးကြီးအဘ ဦးဖိုးထွန်း + အမိ ဒေါ်ကရင်မ တို့မှ သောကြာဦးမောင်ကလေးကို (၁၂၈၅) ခု၊ ပြာသိုလပြည့်ကျော်(၄)ရက်၊ (၁၉၂၄- ခု၊ ဇန်နဝါရီလ-၂၄)ရက်၊ ကြာသပတေးနေ့တွင် ဖွားမြင်၏။
မွေးဖွားရာဇာတိချက်မြုပ် ဇာတိမှာ မြစ်ခြေသရက်တောပဝတ္တိညောင်ဦးမြို့ဖြစ်၏။
သားသမီးသုံးယောက်အနက်ဦးမောင်ကလေးမှာအလတ်ဖြစ်၏။
ထိုစဉ်ကဆရာကြီးသည် စာရေးစာဖတ်ဝါသနာပါ၍ မန္တလေးသူရိယသတင်းစာတွင်သတင်းများရေးသားခဲ့၏။
စာပေရေးသားခြင်း (၁၉၄၈)ခုနှစ် မြန်မာနိုင်ငံ လွတ်လပ်ရေးရသည့်နှစ်တွင် ရန်ကုန်မြို့သို့ ဆရာဘုန်းတော်ကြီးနှင့်အတူ လိုက်ပါခဲ့ပြီး သရက်တောတိုက် ကျောက်ပန်းတောင်းကျောင်းတွင် ခေတ္တနေထိုင်၏။
ထို့နောက် ဗိုလ်ချုပ်အောင်ဆန်းလမ်း နှင့် (မဂို) ရွှေဘုံသာလမ်းထောင့်ရှိ သဟာယစာအုပ်ဆိုင်တွင် ဦးတင့်ဆွေ (စာရေးဆရာသာကီဆွေ) နှင့်အတူ နေထိုင်ပြီး ဝတ္ထုဆောင်းပါးများ ရေးသား၏။
ညဘက်တွင် အလွတ်ပညာသင်ကျောင်းတက်၍ပညာဆည်းပူး၏။
(၁၉၅၂) ခုနှစ် မတ်လထုတ် ရှုမဝ ရုပ်စုံမဂ္ဂဇင်း တွင် သူတို့ဘဝ ဟူသောဝတ္ထုတို ကို "အောင်စွာ" ဟူသော ကလောင်အမည်ဖြင့် ရေးသားပါရှိကာ စာပေနယ်သို့ စတင်ဝင်ရောက်၏။
ထိုစဉ်က ဟံသာဝတီသတင်းစာ တနင်္လာနေ့ထုတ်မဂ္ဂဇင်းကဏ္ဍတွင် ဝတ္ထုတိုနှင့်ဆောင်းပါးများ အဆက်မပြတ်ရေးသားနေရာ ဟံသာဝတီသတင်းစာပါ ခေတ်သစ်စာရေးဆရာ ဟူသောဝတ္ထုကို ဆရာကြီးမောင်ထင်က အင်္ဂလိပ်ဘာသာသို့ ပြန်ဆိုကာ ဂါဒီယန်းမဂ္ဂဇင်းတွင်ဖော်ပြခဲ့၏။
တစ်ခါတွင်ဆရာကြီးသည် ဟံသာဝတီသတင်းစာတိုက်သို့ စာမူပါသဖြင့်သွားရာ စာရေးဆရာကြီး ဦးရန်အောင်နှင့်တွေ့ဆုံကြုံခဲ့ရ၏။
ထို့နောက် ဆရာကြီးဦးရန်အောင်နှင့် ခင်မင်ကျွမ်းဝင်ကာ ဆရာကြီး၏သင်ပြပေးမှုကြောင့် စာပြင်အတတ်ကို တတ်မြောက်ပြီး ဆရာကြီး၏ ထောက်ခံမှုကြောင့် ရှုမဝမဂ္ဂဇင်းတွင် စာပြင်ဆရာလုပ်ခဲ့၏။
စာပေများကိုလည်း ကြိုးစားရေးသား၏။
(၁၉၅၃)ခုနှစ်တွင် ဦးလေးကြီးဦးတင်မောင် အယ်ဒီတာလုပ်၍ ထုတ်ဝေသော လမ်းညွှန်နည်းပြသင့်ဘဝမဂ္ဂဇင်းတွင် အတွဲ(၁) အမှတ်(၁) မှစ၍ တွဲဖက်အယ်ဒီတာအဖြစ် လုပ်ကိုင်ခဲ့သည်။
ရှုမဝမဂ္ဂဇင်းတွင် ညဘက်စာပြင်ဆရာ၊ သင့်ဘဝမဂ္ဂဇင်းတွင် နေ့ဘက် တွဲဖက်အယ်ဒီတာအဖြစ် လုပ်ဆောင်ခဲ့သည်။
(၁၉၅၆)ခုနှစ်တွင် ဗမာဒိုင်ဂျက်စာစောင်ကို စာပေမိတ်ဆွေများနှင့်ပေါင်း၍ ဆရာကြီးသည် တာဝန်ခံအယ်ဒီတာလုပ်၍ ထုတ်ဝေခဲ့သည်။
(၁၉၅၇)ခုနှစ်တွင် မေ့တွက်တာမဂ္ဂဇင်းကို တာဝန်ခံအယ်ဒီတာလုပ်၍ စိန်ရတနာပုံနှိပ်တိုက်တွင်ပုံနှိပ်ထုတ်ဝေခဲ့သည်။
(၁၉၅၈) ခုနှစ်တွင် မေအမျိုးသမီးမဂ္ဂဇင်းကို ဆရာကြီးက တာဝန်ခံအယ်ဒီတာလုပ်၍ ထုတ်ဝေခဲ့၏။
(၁၉၆၂)ခုနှစ် ဇန်နဝါရီလမှစ၍ သောကြာစာစောင်ကို ကိုယ်ပိုင် ကိုယ်တိုင်အယ်ဒီတာလုပ်၍ ထုတ်ဝေခဲ့လေ၏။
ဆရာကြီးသည် လုံးချင်းစာအုပ်အဖြစ် (၁၉၆၁)ခုနှစ်တွင် ခေတ်သစ်စာရေးဆရာနှင့် အခြားဝတ္ထုများ (၁၉၆၆)ခုနှစ်တွင် အခြေခံပန်ချီရေးဆွဲနည်း၊ (၁၉၆၇) ခုနှစ်တွင် ဘုရားရှိခိုးအမျိုးမျိုး၊ (၂၀၀၆) ခုနှစ်တွင် မြေမြတ်မဟာ ဗုဒ္ဓဂယာ။
(၂၀၁၅) ခုနှစ်တွင် စာပေစုံညီ ဟောဒီလာကီ စာအုပ်လုံးချင်း ငါးအုပ် ရေးသားထုတ်ဝေခဲ့ပြီး မဂ္ဂဇင်း၊ ဂျာနယ်များ မျိုးစုံတွင် ဝတ္ထုတိုပုဒ်ရေ (၁၀၀) ကျော်နှင့် ဆောင်းပါးပုဒ်ရေ (၁၀၀၀)ကျော်ရေးသားခဲ့ပြီးရေးသားခဲ့လေ၏။
အိမ်စောင့်အစိုးရလက်ထက်တွင်(ဂျာနယ်မဂ္ဂဇင်းအသင်း) ဖွဲ့စည်း၍ စာရေးဆရာပုလိပ်အရာရှိတစ်ဦးအမည်ခံ ဦးဘသော်က ဥက္ကဋ္ဌ၊ ဆရာကြီးက အတွင်းရေးမှူးအဖြစ်ဆောင်ရွက်ကာ စာနယ်ဇင်းအကျိုးသယ်ပိုးခဲ့၏။
ပုံနှိပ်စက္ကူများကို ဂျာနယ်၊ မဂ္ဂဇင်းစာအုပ်တိုက်များသို့ ဝေငှခွဲတမ်းချပေးရ၏။
တာမွေမြို့နယ် စာပေလုပ်သားခေတ်တွင် ဆရာကြီးအား သက်ဆိုင်ရာ အထက်အဖွဲ့အစည်း၏ တာဝန်ပေးချက်အရ တာမွေမြို့နယ်စာပေလုပ်သားအဖွဲ့ ဖြစ်ထွန်းရေးအတွက် ဘဏ္ဍာငွေရှာဖွေရေး၊ စည်းရုံးရေးနှင့် ဖြစ်မြောက်ရေးအတွက် တက်ကြွစွာပါဝင် ဆောင်ရွက်ခဲ့၏။
ဖွဲ့စည်းသောအခါဘဏ္ဍာရေးမှူးတာဝန်ပေးအပ်ခံရ၏။
တာမွေမြို့နယ် စာရေးဆရာအသင်းတွင် နာယကအဖြစ်နှင့် သတင်းစာဆရာအသင်းနာယက တင်မြှောက်ခံရ၏။
မြန်မာနိုင်ငံစာရေးဆရာအသင်းဗဟိုက ကြီးမှူးကျင်းပသော စာဆိုတော်နေ့ အထိမ်းအမှတ် သက်ကြီးစာပေပညာရှင်ကြီးများ ကန်တော့ပွဲနှင့် သတင်းစာဆရာသက်ကြီးပညာရှင်ကန်တော့ပွဲတွင် သက်ကြီးစာပေပညာရှင်အဖြစ်နှင့် သတင်းစာဆရာ သက်ကြီးပညာရှင်အဖြစ် ကန်တော့ခံခဲ့ရ၏။
ရရှိခဲ့သော ဆုတံဆိပ်များ ၂၀၁၅ ခုနှစ်ပခုက္ကူ ဦးအုံးဖေ စာပေဆု-တစ်သက်တာစာပေဆုချီးမြှင့်ခံယူရလေ၏။
သာသနာတော် တည်တံ့ထွန်းကားပြန့်ပွားရေးအတွက် မင်္ဂလသုခပါဠိတက္ကသိုလ် စာသင်တိုက်ကြီး ပြုပြင်စောင့်ရှောက်ရေးအဖွဲ့တွင်လည်းကောင်း၊ ရပ်ကွက်ရှိ ဓမ္မရက္ခိတဓမ္မာရုံတွင်လည်းကောင်း ပါဝင်၍ ဘာသာသာသနာအကျိုးဆောင်ရွက်ခဲ့၏။
တာမွေမြို့နယ် အမက(၇)ကျောင်းတွင် မိဘဆရာအသင်း ဂုဏ်ထူးဆောင်နာယကအဖြစ် ဆောင်ရွက်ခဲ့၏။
ကွယ်လွန်ခြင်း အမှတ်(၁၅)၊ ဩဘာလမ်း၊ ကျောက်မြောင်းအထက်ရပ်ကွက်၊ တာမွေမြို့နယ်၊ ရန်ကုန်မြို့တွင် နေထိုင်ခဲ့ပြီး ၂၀၁၉ ခုနှစ် မေလ ၁၁ ရက်နေ့ အသက် (၉၆)နှစ်တွင် ကွယ်လွန်ခဲ့သည်။
ထုထည် ဆိုသည်မှာ အလျား၊အနံ နှင့် အမြင့်တို့ ကိုမြှောက်ခြင်းဖြင့်ရရှိလာသော ကိန်းဂဏန်းပမာဏ အတွက်အသုံးပြုခြင်းသည်။
thumb|A photo taken at midnight သန်းခေါင်သည် နေ့တစ်နေ့မှ နေ့တစ်နေ့သို့ အကူးအပြောင်းကာလ ဖြစ်သည်။
နာရီအချိန်အရဆိုပါက သန်းခေါင်အချိန်သည် မွန်းတည့်အချိန်နှင့် ဆန့်ကျင်ဘက် ဖြစ်သည်။
မွန်းတည့်အချိန်မှ ၁၂ နာရီ ကြာမြင့်သည့် အချိန်ကို သန်းခေါင်ဟု ခေါ်သည်။
နေ့တစ်နေ့၏ အစနှင့် အဆုံး သန်းခေါင်အချိန်ကိုနေ့တစ်နေ့၏ အစနှင့် နေ့တစ်နေ့၏ အဆုံးအဖြစ် မှတ်သားကြသည်။
မွန်းတည့် သို့မဟုတ် သန်းခေါင်အချိန်ကို ပြောဆိုမည်ဆိုကာ a.m နှင့် p.m ကို အသုံးပြုကာ ပြောဆိုခြင်းသည် မှားယွင်းသည်။
thumb|ခွဲစိတ်ကုဆရာဝန်များ ခွဲစိတ်ကုသမှုပြုလုပ်နေစဉ် ခွဲစိတ်ကုပညာသည် လူနာတစ်ဦး၏ ရောဂါကိုစစ်ဆေးရန် သို့မဟုတ် ရောဂါ သို့မဟုတ် ဒဏ်ရာကို ကုသရန်အလို့ငှာ ခွဲစိတ်ကိရိယာများ၏အကူအညီနှင့် ခန္ဓာကိုယ်၏ ပုံမှန်လုပ်ဆောင်စွမ်းနှင့် ပုံမှန်ပုံပန်းသဏ္ဌာန်ကိုရအောင် ပြန်လည်ပြုပြင်ပေးသော သို့မဟုတ် ပျက်စီးနေသော ခန္ဓာကိုယ်အစိတ်အပိုင်းကို ပြန်လည်ပြုပြင်ဖယ်ရှားပေးသော ဆေးပညာအထူးပြုတစ်ရပ်ဖြစ်သည်။
ခွဲစိတ်ကုသမှုပြုလုပ်သောဆရာဝန်ကို ခွဲစိတ်ဆရာဝန်ဟု ခေါ်ပြီး ထိုခွဲစိတ်မှုတွင် အကူအညီပေးသောဆရာဝန်ကို လက်ထောက်ခွဲစိတ်ဆရာဝန် ဟုခေါ်သည်။
ခွဲစိတ်အဖွဲ့တစ်ခုကို ခွဲစိတ်ဆရာဝန်၊လက်ထောက်ခွဲစိတ်ဆရာဝန်၊မေ့ဆေးဆရာဝန်၊သူနာပြု နှင့် ခွဲစိတ်မှုဆိုင်ရာ နည်းပညာရှင်များဖြင့် ဖွဲ့စည်းထားသည်။
အဓိပ္ပာယ်ဖွင့်ဆိုချက် ခွဲစိတ်ကုပညာဆိုသည်မှာ လူ့ခန္တာကိုယ်ရှိ တစ်သျှူးများအပေါ် တိုက်ရိုက်ထိတွေ့ကုသနည်းများပါဝင်သော ပညာရပ်တစ်ခုဖြစ်သည်။
ယေဘုယျအားဖြင့် ကုသမှုလုပ်ငန်းစဉ်တစ်ရပ်တွင် လူနာ၏ ခန္ဓာကိုယ်ရှိ တစ်သျှူးများကို ဖြတ်တောက်ခြင်း ၊ ယခင်ရှိပြီးသား ဒဏ်ရာကို ပြန်လည်ချုပ်ခြင်းတို့စသော လုပ်ငန်းများပါဝင်လာပါက ထိုကုသမှုလုပ်ငန်းစဉ်ကို ခွဲစိတ်ကုသခြင်းဟု သတ်မှတ်သည်။
ခွဲစိတ်မှုပညာသမိုင်း ဖောက်ခြင်း သမိုင်းမတိုင်မီ ခေတ်ကတည်းမှ ခွဲစိတ်ကုသမှုနည်းလမ်းများသည် တည်ရှိခဲ့သည်။
သက်သေအခိုင်အမာနှင့် တွေ့ရှိခဲ့သော အစောဆုံး ခွဲစိတ်ကုသမှုသည် ဖောက်ခြင်း(trepanation) ဖြစ်သည်။
Capasso, Luigi (2002). Principi di storia della patologia umana: corso di storia della medicina per gli studenti della Facoltà di medicina e chirurgia e della Facoltà di scienze infermieristiche (in Italian). Rome: SEU. ISBN 978-88-87753-65-3. OCLC 50485765 ၎င်းသည် ဦးခေါင်းခွံကို ဖောက်ကာ အပေါက်တစ်ခုပြုလုပ်ပြီး ဦးနှောက်အမြှေးပါး အပေါ်ဆုံးလွှာကို အပြင်သို့လှစ်ဟခြင်းအားဖြင့် ဦးခေါင်းခွံအတွင်း ဖိအားကြောင့်ဖြစ်ပေါ်လာသော ရောဂါများနှင့် အခြားရောဂါအမျိုးမျိုးကို ကုသခဲ့သောနည်းဖြစ်သည်။
ဦးအောင်သူသည် မြန်မာ့နိုင်ငံရေးသမားတစ်ဦးဖြစ်ပြီး လက်ရှိတွင် မန္တလေးတိုင်းဒေသကြီး လွှတ်တော်ကိုယ်စားလှယ်နှင့် မန္တလေးတိုင်းဒေသကြီး လွှတ်တော် ပို့ဆောင်ရေး၊ ဆက်သွယ်ရေးနှင့် ဆောက်လုပ်ရေးကော်မတီအတွင်းရေးမှူးအဖြစ် တာဝန်ထမ်းဆောင်နေသူဖြစ်သည်။
သူသည် အမျိုးသားဒီမိုကရေစီအဖွဲ့ချုပ်ပါတီဝင်တစ်ဦးလည်းဖြစ်သည်။
အစောပိုင်းဘဝ ဦးအောင်သူကို ၁၉၆၆၊ ဇွန်လ ၉ ရက် မန္တလေးတိုင်းဒေသကြီး၊ ဝမ်းတွင်းမြို့နယ်၊ တဲစုရွာတွင် မွေးဖွားခဲ့သည်။